****

**MOSTRA DE TEATRE ESCOLAR 2023**

**NORMES BÀSIQUES DE SEGURETAT ALS TEATRES MUNICIPALS**

1. Heu de conèixer la ubicació de tots els sistemes i elements de seguretat de l’escenari: **EXTINTORS, MÀNEGUES, ACCIONAMENTS D’EMERGÈNCIA, FARMACIOLA.**

2. A l’escenari només hi ha d’haver allò que sigui imprescindible i s’ha de mantenir ordenat. No hi ha d’haver objectes innecessaris. La seguretat és prioritària.

3. Els llums de seguretat han d’estar lliures, no es poden tapar.

4. No es pot menjar ni beure a l’escenari si no és imprescindible per qüestions del guió.

5. No es poden deixar llistons, fustes, claus o tatxes mig ficades sobre l’escenari. No podem deixar objectes o forats sense marcar o que puguin fer travelar o caure.

6. No s’han d’alçar elements pesats sense ajuda d’un altre.

7. No es permet fumar ni fer foc a cap dependència del teatre.

8. L’alumnat que actuï, de cada sessió de la Mostra, per qüestió de seguretat, serà com a màxim: 15 persones al Teatre Mar i Terra i 30 als altres dos: Teatre Catalina Valls i al Teatre Xesc Forteza. No podran formar part de la propera Mostra aquells muntatges que enguany no compleixin estrictament aquesta condició.

9. És absolutament imprescindible la presència d’almenys 1 persona adulta per cada 10 infants-joves a la zona de camerinos per tal d’assegurar l’ordre en aquesta zona.

10. A la cabina de control sempre hi haurà una persona del grup i un tècnic del Teatre

Municipal. No es permet la manipulació dels aparells sense aquest tècnic del TM.

11. Es configura una i il·luminació general bàsica de blanc, vermell i blau per agilitzar els muntatges.

12. Tot el material que hi ha de tramoia ha de ser manipulat pels tècnics del teatre, en cap cas es tocaran botonadures del muntacàrregues o altres aparells tècnics escènics, per la pròpia seguretat dels usuaris.

13.És fonamental respectar la cabuda del teatre, en el passadís i escales no hi pot seure ningú, per la pròpia seguretat de totes les persones que són dins el teatre.

14. Es respectaran les normes sanitàries vigents.

**Gràcies per participar a la Mostra de Teatre Escolar !!!!**